STILTETYD: | News24
LAST UPDATED: 2019-07-21, 21:24
ONS het almal al ‘n “ekkerige” mens ontmoet. Dit pynig jou om in sulkes se geselskap te wees. Sulke mense praat gedurig oor hulself.
Die woordjie “ek” word kwistig gebruik. Hulle spieël hulself gedurig in die opinie van andere. Hulle is jaloers op ander se sukses.
Is baie van die spanning tussen groepe en individue in ons land nie dalk hieraan te wyte nie? Ons skryf outobiografieë oor onsself terwyl ons ander beskinder en karaktermoord pleeg.
Ons moet eerder die gesindheid van Christus afbid, wat gekom het nie om sy eie beeld te poets nie, maar ander se voete te was. Jesus was die teenpool van “ekkerigheid”. En jy?
Daily Lotto stands at R400 000 with no Sunday winner 6 minutes ago Click here for the full list of lottery results